Blits | Woorde
Blits soos in blitsvinnig nie soos in en die weerlig slaan neer nie!
As my kind (die dogter) vir my ‘n Whatsapp boodskap stuur en sy begin met “Ma?” of “Mammiekie” dan weet ek wat is haar gemoedstoestand. Daardie verkleinwoord-benaming , hmm, dit klink vir my na bietjie heuning om die mond. Behoede as sy die dag begin met ” ek het my byna doodgeskrik!!” dan verkies dese Moeder liewer die verkleinwoord aanspreekvorm.
Mia daag die lewe uit, haar kreatiwiteit behaal hoogste hoogstes. Haar Moeder en haar Ouma, menig dag snakkend en hygend na asem en kalmte. Klim en klouter verskaf aan Mia matelose vreugde.
Ek kry die blitsboodskap.
Liewe hemel ek het my doodgeskrik..
Ek kom by die huis. Dit reën. Die huis ruik na hond..(hulle veterhonde – ter verduideliking).
Ek hang die wasgoed oor die ‘clothes horse’ en gooi ander in tuimeldroër.
Die skuifdeur is op skrefie oop. Dit ruik steeds hond.
Ek maak agterdeur oop. ( na veilige binneplaas)
Dit ruik steeds hond.
Ek maak voordeur oop -veiligheidsplank voor die opening ( so grootmens kniehoogte dwarsplank).. geen hond of Mia kan ontsnap, (voorkant na voertuie gedeelte nie veilig nie )
Ma! Dit is vrek stil in die huis , ek wil nie hê sy moet tuin toe nie.. dit reën en swaarweer ..erg.
Ek roep , geen antwoord.
Ek soek in die huis. Ek kry haar nie.
Ek kyk by agterdeur uit. Niks.
Ek roep weer…
Nou stres ek ( sal liefs terwille van die kind nou nie haar kruiewoord herhaal nie..angs is ‘n bliksem)
Ek kyk na die plank in oopdeur- niks is verskuif nie.
Ek raak paniekerig ..loop weer deur die huis.. sy’s nie in agterplaas nie of voortuin nie!
Ek hardloop om die huis soos mal ding en roep.
Ek was vinnig oppad na voordeur. My hart nog nooit so vinnig geklop nie – dink kan sy dan haar been bo-oor die veiligheidsplank getel kry ..
TOE MA !! TOE hoor ek so laggie ..so stout laggie!!
Nou laat ek maar die kruietaal toe…
“Die klein bliksem sit toe al die tyd onder die kombuistafel en hondepille eet!” Flippit Ma!! So asof sy nie kos kry nie en die honde sê niks en hul eet krakend saam…!!
Aartjie glo na haar vaartjie.. pappa het ook so weggekruip en almal in huis sit en dophou tot sy groot vermaak en aan die slaap geraak ..tot die Polisie opdaag vir soektog en hy wakker word van vreemde stemme en drama van tranedal!
*Hierdie is spesiaal opgeteken vir Mia, Ouma wil hê jy moet dit swart op wit hê- jy moet dit eendag lees as jy kinders het.
Jy moet voorbereid wees op jou nageslag se kreatiwiteit.
Ouma sal darem net wou weet hoe proe hondepille ..al is dit vir fênsie veterhondjies gemaak ..dit ruik en stink soos hondepille.. Ouma het gehoor jou Ma was nie so ontstel oor die eet van die happies nie.. toe sy sien jy het hul so in hul drinkwater gedoop en geweek en toe gekou.. toe ! Toe was die vet in die vuur…
Foeitog Ouma se kind…
28 comments on “Blits”
Januarie 14, 2016
Waffer ding is ‘n veterhond?
O, sooo. Maar die kloutjie is nie by die oor nie.
Ek het hul veterhondjies genoem oor fyn ou diertjies met die haartjies ..toe steek die naam vas.
Einaa!. Kloutjie het oor getref …
O, Middelkind het eenkeer so vir my weggekruip toe hy nie swemles toe wou gaan nie. Ons het die strate gevat, sy pa het van die werk af gekom, ek het die buitegeboue van die lee huis langsaan gaan verken… Totdat die kind doodluiters om die hoek geslenter kom… Hy het nooit verklap waar hy weggekruip het nie.
Miskien moet jy hom nou vra, vaderland dit is erge angs.
hehehehe … siestog ek dink dis die heel ergste vrees as jy so na ‘n kleintie soek.
Voor hul vertrek so gepreek , sy’t so ewe drogies vir haar ingelse man vertel sy kry die indruk ons dink nie hul is ‘fit for children ‘ . ek dink deesdae is mens meer besorgd met wrede dinge om mens.
Januarie 15, 2016
Ook maar mens
Sjoe,dis genoeg om mens se hart te laat staan!Pragtige foto van ‘n pragtige skatjie!
Jong die fotos word so per selfoon aangestuur doer van die see af.. kwaliteit soms nie te helder nie.. ek raak te oud vir kinnerkie spanning!!
Mia se laggie is dalk n goeie teken dat hondepille in water sag gemaak n leker happie is… Arme Ma.
Jare gelede het ‘n ou Tannietjie met erge rumatiek vertel sy’t raad gekry van Bob Martins hondevitamiene… dalk moontlik is daar wondermiddel ingesluit- vaderland dink net die ou asempie!
Januarie 16, 2016
En die mooi blink neuse en gladde pelsie :-D
Dis die grootste skrik daai! Die hondjies is seker haar goeie maatjies, die dat sy gedink het sy sal hulle kos probeer.
Ek hoor op die strand ( waar hulle nou rus) is Golden Retrievers sy was so bly en vrolik , skoon vergeet van bang vir die see.. sy verlang definitief na die honde.
Dit was nou n spannende leessessie vir my ook gewees. Mia kom net nie uit nie! Spanning bou op en dan daardie laggie laat my sommer sug van verligting. Sjoe dis darem maar nie goed vir n ma en ouma se hart nie.(Fluister, my seun sal nou nog so n toetsie neem van hondekos as hy dink dit ruik of lyk lekker!- hy is reeds 34 onthou!)
OOO neee, jinne dan moet ek vir hom vra hoe dit proe!!
He he, hul het ook twee Yorkies. Laat weet die naam van hondeblokkies. Dalk is hul hier ook en hy kan hul toets.
Ha Ha , stomme mens … Royal Canin nogal so ewe “Mini Exigent – small fussy dogs ” Miskien is hy nie so fussy nie
Ha ha, klink of hy hul al getoets het want die naam is hier ook. Sal hom bietjie vra die naweek
Ai ouma, as jy wil weet hoe die smaak, proe dan maar enetjie! :)
Januarie 25, 2016
Groot skrik daardie een!!!
Ek vra nou eendag vir skoonseun hoekom blink die rottweilers se hare so…. blykbaar iets in die kos…. nou wonder ek sommer oor my vaal haartjies?
Jy sê mens moet die blokkies eers in water week?
Ag vadertjie Lewies!!
This entry was posted on Januarie 14, 2016 by ddupl3ss1s in Gedagtes vir die dag..